Ministru kabineta rīkojuma projekta

**„Grozījumi Ministru kabineta 2011.gada 23.marta rīkojumā Nr.120 „Par nekustamā īpašuma „Ērgļu arodvidusskola” Ērgļu pagastā, Ērgļu novadā, daļas nodošanu privatizācijai”” sākotnējās ietekmes novērtējuma ziņojums**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta ceturtā daļa, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta otrā daļa, Administratīvā procesa likuma 51.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ar Ministru kabineta 2011.gada 23.marta rīkojumu Nr.120 „Par nekustamā īpašuma „Ērgļu arodvidusskola” Ērgļu pagastā, Ērgļu novadā, daļas nodošanu privatizācijai” (turpmāk – Rīkojums Nr.120) privatizācijai nodots valsts īpašuma objekts – nekustamā īpašuma "Ērgļu arodvidusskola" (nekustamā īpašuma kadastra numurs 7054 005 0007) Ērgļu pagastā, Ērgļu novadā (turpmāk – Nekustamais īpašums), daļa:1.1. zemesgabala (zemes vienības kadastra apzīmējums 7054 005 0018) daļa 19,6 ha platībā, graudu kalte (būves kadastra apzīmējums 7054 005 0018 001) un mēslu krātuve (būves kadastra apzīmējums 7054 005 0003 002);1.2. zemesgabala (zemes vienības kadastra apzīmējums 7054 005 0016) daļa 28,6 ha platībā;1.3. zemesgabala (zemes vienības kadastra apzīmējums 7054 005 0015) daļa 13,4 ha platībā.Ar Rīkojuma Nr.120 2.punktu Izglītības un zinātnes ministrijai (turpmāk – Ministrija) tika uzdots veikt nepieciešamās darbības, lai no Nekustamā īpašuma nodalītu atsevišķā nekustamā īpašumā šā rīkojuma 1.punktā minēto valsts īpašuma objektu.Nekustamais īpašums ir ierakstīts Madonas rajona tiesas zemesgrāmatu nodaļas Ērgļu pagasta zemesgrāmatas nodalījumā Nr.157 uz Latvijas valsts vārda Izglītības un zinātnes ministrijas personā.Ministrija ar 2014.gada 16.oktobra vēstuli Nr.01-47/4930 informēja, ka, ievērojot Rīkojuma Nr.120 2.punktu, ir veikta Nekustamā īpašuma, reālā sadale un tā rezultātā izveidots valsts nekustamais īpašums „Dālijas” (nekustamā īpašuma kadastra numurs 7054 005 0053), Ērgļu pagastā, Ērgļu novadā. Savukārt, veicot zemes vienības (zemes vienības kadastra apzīmējums 7054 005 0015) ar kopējo platību 15,12 ha (turpmāk – Zemes vienība) uzmērīšanu, tika konstatēts, ka nav lietderīgi no Zemes vienības atdalīt lauksaimniecībā izmantojamās zemes daļu 13,4 ha platībā, jo šādā gadījumā Zemes vienības atlikusī daļa sastāvēs no Ogres upes krastmalas, kas nav nepieciešama Ministrijai un tās padotībā esošo iestāžu funkciju nodrošināšanai, kā arī, ka Zemes vienības sastāvā nav valsts meža zemes. Vienlaikus Ministrija lūdza sagatavot Rīkojuma Nr.120 grozījumus, paredzot, ka privatizācijai ir nododama visa Zemes vienība 15,12 ha platībā.Saskaņā ar Valsts zemes dienesta Nekustamā īpašuma valsts kadastra informācijas sistēmas datiem nekustamais īpašums „Dālijas” (nekustamā īpašuma kadastra numurs 7054 005 0053), Ērgļu pagastā, Ērgļu novadā sastāv no:1. Zemes vienības;
2. zemes vienības, (zemes vienības kadastra apzīmējums 7054 005 0021), 25,26 ha platībā;
3. zemes vienības, (zemes vienības kadastra apzīmējums 7054 005 0048), 15,96 ha platībā;
4. zemes vienības, (zemes vienības kadastra apzīmējums 70540050050), 4,00 ha platībā un ēkas (būves) uz tās - mēslu krātuves (būves kadastra apzīmējums 7054 005 0003 002);
5. zemes vienības, (zemes vienības kadastra apzīmējums 70540050052), 0,95 ha platībā un ēkas (būves) uz tās - graudu kaltes (būves kadastra apzīmējums 7054 005 0018 001).

Līdz ar to, izpildot Rīkojuma Nr.120 2.punktu:* no zemes vienības (zemes vienības kadastra apzīmējums 7054 005 0018) ir nodalīti 20,91 ha un ir izveidotas trīs jaunas zemes vienības: 1) zemes vienība (zemes vienības kadastra apzīmējums 7054 005 0048) 15,96 ha platībā, 2) zemes vienība (zemes vienības kadastra apzīmējums 7054 005 0050) 4,00 ha platībā un, 3) zemes vienība (zemes vienības kadastra apzīmējums 7054 005 0052) 0,95 ha platībā;
* no zemes vienības (zemes vienības kadastra apzīmējums 7054 005 0016) ir nodalīti 25,26 ha izveidojot jaunu zemes vienību (zemes vienības kadastra apzīmējums 7054 005 0021). Veicot šī zemes gabala uzmērīšanu tika konstatēts, ka faktiski privatizācijai atdalāmā zemesgabala platība ir 25,26 ha, bet pārējo daļu aizņem meža zeme, kas nav privatizējama atbilstoši Meža likuma 44.panta trešajā daļā noteiktajam.
* konstatēts, ka no Zemes vienības nav lietderīgi atdalīt daļu 13,4 ha platībā un privatizācijai nododama visa Zemes vienība 15,12 ha platībā.

Līdz ar to, faktiski atdalīto zemesgabalu platības neatbilst Rīkojumā Nr.120 konkrētajiem zemesgabaliem noteiktajām atdalāmajām patībām.Ievērojot minētos apstākļus, ir sagatavots Ministru kabineta rīkojuma projekts „Grozījumi Ministru kabineta 2011.gada 23.marta rīkojumā Nr.120 „Par nekustamā īpašuma „Ērgļu arodvidusskola” Ērgļu pagastā, Ērgļu novadā, daļas nodošanu privatizācijai””, kas paredz precizēt privatizācijai nodoto zemesgabalu platību. |
| 3. | Projekta izstrādē iesaistītās institūcijas | Ekonomikas ministrija un Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektu, pamatojoties uz Privatizācijas likuma 12.panta ceturto daļu un Pabeigšanas likuma 6.panta otro daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma izpildi nodrošinās Izglītības un zinātnes ministrija un Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Ekonomikas ministre D.Reizniece-Ozola**

**Vīza: valsts sekretārs R.Beinarovičs**

06.08.2015. 13:15

851

Drāke 67013162

Martins.Drake@em.gov.lv

Dzimtā-Zemīte 67021325

Lienite.Dzimta-Zemite@pa.gov.lv